
RAPORT DE SPECIALITATE
privind aprobarea proiectului  ,,Construire pasarelă pietonală – zona Universitatea de Vest „Tunelul Luminii” si a cheltuielilor legate de proiect

            Având în vedere Referatul de aprobare a proiectului de hotarare nr. SC2020-22738/30.09.2020 a Primarului Municipiului Timișoara și Proiectul de hotărâre privind aprobarea proiectului  ,,Construire pasarelă pietonală – zona Universitatea De Vest „Tunelul Luminii” si a cheltuielilor legate de proiect, facem următoarele precizări:
Traficul rutier din Municipiul Timişoara se află într-o continuă creştere şi este necesară adoptarea unei soluţii alternative de deplasare care să diminueze semnificativ emisiile de dioxid de carbon. Între zona centrală a Municipiului Timişoara şi zona universitară nu există un scenariu care să facă posibilă deplasarea directă, acestea fiind separate de canalul Bega. Singurele alternative de traversare ale acestui canal sunt prin intermediul podului Michelangelo (la est) sau a podului Mihai Viteazu (la vest), distanţa dintre cele două poduri fiind de aproximativ 900 m. Lipsa unor traversări mai dese ale canalului Bega, atât pentru autovehicule cât şi pentru pietoni şi biciclişti, este o problemă majoră deoarece centrul oraşului este accesibil doar prin câteva puncte, ceea ce duce la crearea de aglomeraţii în punctele cheie şi implicit la creşterea emisiilor de dioxid de carbon provenite de la autovehiculele din trafic. 
In Muncipiul Timișoara zona centrală este izolată de zonele perimetrale prin bariere naturale (canalul Bega care separa zona sudică a Timișoarei de zona centrului istoric) sau artifical construite (linia de cale ferată care traversează municipiul Timișoara , magistrala CFR 900).
Lipsa traversarii dese a canalului Bega (atât pentru atuovehicule cât și pentru cicliști și pietoni) lor este o problemă majoră și frecvent întâlnită în zonele  urbane pe principalele artere radiale care converg în municipiul Timișoara. In acest mod centrul orașului este accesibil doar prin câteva puncte, ceea ce duce la aglomerarăi in zona punctelor cheie, la traversarea arterelor și mai ales la traversarea podurilor existente.  Circulația pietonală se realizează in general pe criteriul distanței celei mai scurte de parcurs, astfel parcurgerea unei distanțe de 0,9 km pietonal devine un obstacol in opțiunea circulației pietonale
In ultima perioadă zona  urbană a municipiului Timișoara, este tot mai intens circulată de bicicliști, mai ales pentru deplasările locale ( pe distanțe scurte) in zona centrală. Direcțiile de circulație sunt dinspre zonele marginale spre zonele centrale. In acelați mod circulația pietonală in zona universitară este densă in perioada anului școlar.
De asemenea, reţeaua de ciclism existentă este insuficient dezvoltată din punct de vedere al calităţii şi al suprafeţei şi, ca atare, nu oferă condiţii de siguranţă pentru deplasarea cu bicicleta de la şi la numeroase puncte de origine şi de destinaţie importante.
În vederea rezolvării unor probleme legate de infrastructura pentru biciclete şi pietonală s-a realizat de către Societatea DRUM PROIECTCONSULT SRL. Prin adresa cu nr. 134/23.09.2020, înregistrată la Primăria Municipiului Timişoara cu nr. RE2020-1309/23.09.2020, Societatea DRUM PROIECTCONSULT SRL a donat cu titlu gratuit în patrimoniul Municipiului Timişoara Studiul de  Fezabilitate ,,Construire pasarelă pietonală – zona Universitatea De Vest „Tunelul Luminii”. 
Investiţiile în infrastructura de transport reprezintã o contribuţie importantã la rezolvarea problemelor economice şi sociale la nivel local: la protecţia sănătăţii, îmbunãtãţirea calitãţii vieţii şi stimularea dezvoltãrii economice. Pentru a contribui la dezvoltarea echilibrată a municipiului trebuie să facă investiţii semnificative în infrastructura de transport urban, in vederea scăderii gradului de poluare urbană (reducerea emisiilor poluante provenite de la autovehicule, scurtarea distanțelor de transport și implicit reducerea consumurilor de carburant, crearea infrastructurii necesare transportului alternativ).  
	Obiectul acestei investiţii îl constitue imbunătățirea infrastructurii de transport prin realizarea  infrastructurii necesare circulației  pietonale și a cicliștilor in vederea parcurgerii mai facile a traseului pietonal dintre Bulevardului Vasile Pârvan și centrul istoric al orașului, prin realizarea unui pod destinat exclusiv circulațâiei pietonilor și cicliștilor.
Scopul proiectului îl reprezintă schimbarea accentului de la o mobilitate bazată pe utilizarea autoturismului la o mobilitate bazată pe încurajarea circulaţiei pietonale şi utilizarea bicicletei ca mijloc de deplasare. Prin extinderea unei reţele coerente de piste/trasee de biciclete, dar şi prin crearea/modernizarea unor trasee/spaţii pietonale sau predominant pietonale, confortabile pentru pietoni, se pot asigura condiţiile pentru realizarea unui transfer sustenabil al unei părţi din ponderea modală a utilizării autoturismelor personale (în creştere în România), către utilizarea bicicletei ca mijloc de deplasare şi mersului pe jos. Prin realizarea acestei pasarele se vizează asigurarea unui spaţiu urban de calitate, prietenos şi dinamic, într-un mediu natural sănătos. În acest mod, se pot diminua semnificativ traficul rutier precum şi emisiile de echivalent CO2.
Având în vedere aceste considerente, Municipiul Timişoara îşi propune realizarea unei pasarele pietonale prevăzută cu piste pentru biciclete care va face legătura între Bulevardul Vasile Pârvan şi Parcul Rozelor.
In cadrul studiului s-a propus amplasarea unui pod pietonal ( in două scenarii constructive) care să asigure o legătură pietonală și pentru cicliști intre Bulevardul  Vasile Pârvan și splaiul Spiru Haret. Realizarea podulului pietonal se dorește o antologie la actualul ”Pod de Fier” amplasat in aval.  Podul de Fier este o construcție istorică incepută in anul 1870 fiind proiectat de ing. Robert Toth, podul este formată dintr-o grindă cu zăbrele, simplu rezemată, din oțel, cu laterale parabolice și calea de rulare jos. Tablierul are nouă grinzi. Elementele sunt asamblate prin nituire. Lungimea totală a podului este de 40 m, cu o deschidere de 32.80 m. Lățimea părții carosabile este de 7 m.   
Tema arhitecturală a podului este ”tunelul luminii”, și integrarea celor două aspecte intr-un concept arhitectual modern. Realizarea unei structuri metalice zvelte care să reflecte elemente ale vechiului pod de fier, intr-un ansablu  cu boltă cu calea de rulare jos. Structura de rezistentă a podului va fi acoperită, iar calea de rulare va avea dispuse arce ( in formă de clotoidă simetrică) care vor ingloba calea intr-o simulație a unui tunel. Alternativ arcelor se vor amplasa semiarce parțiale ce vor indesii la nivelul căi de rulare  dispunerea arcelor. In lungul podului se propune ampasarea a trei arce longitudinale care să cadreze calea de rulare, arcele longitudinale au rol de rigidizare a dispunerii arcelor transversale .
Pe arcele si semiarce s-a proiectat un ansamblu de lumini ce vor  completa efectul de tunel, și vor asigura iluminarea intregului ansamblu pe timp de noapte. Iluminarea se va realiza și pe partea inferioară a căi de rulare.
Prin realizarea acestui obiectiv se va asigura o nouă traversare a canalului Bega, destinată doar bicicliştilor pietonilor. Traversarea se va realiza prin intermediul unei pasarele pentru care se va asigura un gabarit de liberă trecere peste canalul navigabil Bega, ținându-se cont de traficul naval care se desfășoare pe canal și în conformitate cu legislaţia în vigoare. 
Accesul pietonal spre obiectivul propus se va face atât dinspre Splaiul Spiru Haret cât şi dinspre Bulevardul Vasile Pârvan. Se vor amenaja două rampe de racordare, cu aceeaşi sistematizare ca şi pe pasarela. 
Pe partea dreaptă, spre Splaiul Spiru Haret, se vor amenaja trotuare şi piste de biciclete pentru accesul pietonal și ciclist. Trotuarele propuse se vor racorda atât la cele existente de pe Splaiul Spiru Haret, cât şi la cele existente de pe malul Canalului Bega. 
Pe partea stângă se vor amenaja trotuare şi piste pentru biciclete ce se vor racorda la cele existente de pe Bulevardul Vasile Pârvan şi la cele existente pe malul canalului Bega.
Ţinând cont de cele mai sus exprimate, propunem spre aprobarea Consiliului Local al Municipiului Timişoara, aprobarea proiectului ,,Construire pasarelă pietonală – zona Universitatea De Vest „Tunelul Luminii” si a cheltuielilor legate de proiect, după cum urmează:
· aprobarea proiectului ,,Construire pasarelă pietonală – zona Universitatea De Vest „Tunelul Luminii”;
· acceptarea donaţiei  de către Municipiul Timişoara a Studiului de Fezabilitate pentru obiectivul ,,Construire pasarelă pietonală – zona Universitatea De Vest „Tunelul Luminii”;
· aprobarea documentaţiei tehnico - economice –faza SF elaborată de Societatea DRUM PROIECTCONSULT SRL, pentru obiectivul de investiţii ,,Construire pasarelă pietonală – zona Universitatea De Vest „Tunelul Luminii”;
- aprobarea indicatorilor tehnico-economici  ai  investiţiei ,,Construire pasarelă pietonală – zona Universitatea De Vest „Tunelul Luminii”, conform Anexei 1;
- aprobarea descrierii sumare a investiţiei: ,,Construire pasarelă pietonală – zona Universitatea De Vest „Tunelul Luminii”, propusă a fi realizată prin proiect, conform Anexei 2;
- aprobarea valorii totale a proiectului ,,Construire pasarelă pietonală – zona Universitatea De Vest „Tunelul Luminii” în cuantum de 4.811.339,17 lei (inclusiv TVA).

